Evangélium a lá Creation


Sok ember kérdezheti joggal, hogy mi köze van a teremtéstörténetnek az Evangéliumhoz. Ugyanis a teremtés csak azt írja le, hogy Isten mit tett a teremtés folyamán. Nem nagyon látják az összefüggést a teremtés és az üdvösség között. Kiderül azonban, hogy a teremtésnek igenis van köze az evangéliumhoz, sőt: nélküle nem lenne megalapozva.


Elemezzük a teremtéstörténetet az Evangélium szempontjából: Először is azt láthatjuk, hogy Isten eleve úgy teremt, hogy célja van a teremtéssel. A héber szövegértelmezésekhez fordulva ez kizár bármiféle evolúció lehetőségét, mivel az eleve a véletlen művére van alapozva. Ez erősen arra utal, hogy Isten aktív szereplő az élővilágban. Az élőlények gondviselője Ő: „Mit aggódtok a ruházatért is? Figyeljétek meg a mezei liliomokat, hogyan növekednek: nem fáradoznak, és nem fonnak, de mondom nektek: hogy Salamon teljes dicsőségében sem öltözködött úgy, mint ezek közül akár egy is.” (Mt. 6, 28-29) A Biblia más részén arról olvasunk beszámolót, hogy Isten megítéli akár egy madárfészek megzavarását is. Az emberek számára pedig testet öltvén Megváltójukként jelenik meg egy jászolban Betlehemben. A teremtés hete folyamán Isten az egyes élőhelyeket külön teremti: a vizeket és a levegőt a 2. napon és a szárazföldet a 3. napon, amelyeket külön betölt az adott élőlényekkel, amelyek majd abban lakni fognak: a halak a vízben, a barmok és szárazföldi állatok a szárazföldön, és a madarak fent az égben az 5., illetve a 6. napon. A 4. napon pedig a két nagy világító égitestet teremti meg, amelyeket kifejezetten az ember számára teremtette, hogy általuk meg tudja jegyezni az ünnepeket és az időt, valamint, hogy láthasson éjszaka. Meg lehet figyelni, hogy Isten minden nap után „jó”-nak látja azt, amit megteremtett aznap, különösen az egész alkotói munkája után. Ez pedig egy olyan állapotra utal, mielőtt betegség vagy halál, fájdalom vagy gyász beköszöntött volna a világba. 


A hatodik napon Isten az embert a saját képmására alkotja. Az ember Isten képviselője lesz a teremtésben. Ő lesz az uralkodó az állatok felett; ő Isten követe a földi dimenzióban. Itt alapozódik meg az Isten és az ember közti viszony. Tökéletes békében, harmóniában és boldogságban él a Paradicsomban, az Édenben, keleten. Isten azonban az embert a föld porából teremti, hogy jelezze az ember eredetét, és hogy ösztökélje az embert arra, hogy alázatos legyen Isten előtt. Az „Ádám” szó lehet, hogy azt jelentette; „föld”. Isten az embert férfivé és nővé teremti; kétfélévé. Az asszony és a férfi lényege Istenben tükröződik; Istennel együtt egyfajta háromságot alkotnak. Az asszony és a férfi kölcsönösen függ egymástól, amely szépen körvonalazódva van az Ef. 5, 21-33-ban. Az Éden kertjében az első emberpárnak minden fáról szabad enniük: Isten bőséget ad nekik, hogy mindent szabadon élvezzenek, és amit Jézus is mond: „Én azért jöttem, hogy életük legyen, sőt bőségben éljenek.” (Jn. 10,10) 


Ez így a teremtés rendje. De a különbség a mostani világ és az édeni állapot között a bűn. Nézzük meg, hogyan borul fel ez a rend a Genezis 3-ban: A Genezis 3-ban azt látjuk, hogy a bűn bejön a világba, és a bűnnel együtt a halál is, egy ember által. A bűn: Sok formája van, és sokféleképpen lehet megérteni. Ádámtól kezdődően minden egyes emberben hozzá hasonlóan lehet felismerni a bűnt. A Bűneset történetében olyan sokat lehet megérteni belőle: A bűn bizalmatlanság Istennel szemben: Jézus mondja, hogy a bűn az, hogy nem hisznek benne. A Sátánnak épp az a taktikája, hogy ezt mindig megkérdőjelezi: „Csakugyan azt mondta Isten, hogy a kert egyetlen fájáról sem ehettek?” kérdőre vonva Isten jóságát. Ezzel az ember figyelmét a negatív oldalra hívja fel: az embernek adatott sok ajándék közé mindegy, hogy nem tartozik egyetlen egy fa, amely a kert közepén van. De amikor ezt kiemeljük, akkor nagyon fontosnak tűnik. Úgy néz ki, hogy Isten visszatart valamit tőlünk. Sátán arra lázítja Évát, hogy vegyen belőle: mondván: „Dehogy haltok meg! Hanem jól tudja Isten, hogy ha esztek belőle, megnyílik a szemetek, és olyanok lesztek, mint az Isten: tudni fogjátok, mi a jó, és mi a rossz.” Ez a világ legsátánibb mondata. Arra buzdítja az embert, hogy ő a saját istene legyen. Mert Isten gyenge, és azt akarja, hogy ne legyen konkurenciája. És, ha őszinték is vagyunk magunkkal szemben, ez igaz is: a saját önközpontú emberünk akarunk lenni, Istent kiszorítva az életünkből. Nézzük meg, hogy ha van egy közös fotó, akkor kit keresünk ki legelőször – saját magunkat! Sátán tulajdonképpen Isten fölé akarja magát helyezni – erre fajul sátáni aktivitása a Jelenésekben. Az ember tehát szembefordult Istennel, és a Kísértőre hallgatott. A bűn tehát így: Isten elleni lázadás; Isten rendeléseinek a [image: image1.jpg]


megszegése; Istentől való elfordulás; minden, ami nem Isten szerint való.


Az első emberpár a Bűnbeesés után egymást kezdik el vádolni: a férfi azt mondja védekezésül, hogy az asszony szedte rá; az asszony pedig azt mondja, hogy a kígyó csábította a tiltott gyümölcs szedésére. Ezt viszont minden egyes emberi helyzetnél lehet megfigyelni, amikor egy bűntényről van szó: Igazolni akarjuk magunkat, és kerülni akarjuk azt, hogy mi vagyunk a tettesek –milyen ritka bátorságra van szükség arra, hogy vállaljuk azt, hogy valamiben hibásak vagyunk. Milyen lelki erő kell arra, hogy bevalljuk, most mi vagyunk a gyengébbek. Ha valami jól sikerül nekünk, akkor az a saját nagyszerűségünk miatt van, de ha valamit elvétettünk; az nem tőlünk van – mások miatt van ez a rossz szerencsénk.


A bűn emellett egy bizonyos állapot, amely az Istentől való elszakítottság, és minden ember ebbe az állapotban születik: „Lásd, én bűnben születtem, anyám vétekben fogant engem.” (Zsolt. 51,7). Vigyázat!! Nagyon komolyan kell most figyelni! Ez azt jelenti, hogy mivel minden ember a saját maga útján megy (azaz Ádám lázadásába születik bele), ami nem Isten szerint helyes, és mivel a bűn állapotában van, ebben a jelenlegi állapotában el fog veszni; elkárhozik. Erre sürgősen kell megoldást találni! Az egészen nagyszerű dolog, hogy Isten erre kitervelt egy megoldást. 


Azáltal, hogy azt látjuk, hogy az emberiség Isten ellen fordult, és mindenki bűnben van, előkészíti majd a talajt a Keresztre, hiszen a kereszt értelmet nyer akkor, ha van miért meghalnia Jézusnak. Isten gondoskodik az elveszett emberiségről: az idők folyamán azért választja ki a zsidó népet, hogy abból válasszon ki majd Üdvözítőt. Ezért prófétálták több mint százszor az Ószövetségben Jézus eljöveteléről. Azért rendelték el a különböző vétekáldozatokat; jeléül annak, aki látja majd és érti, hogy a Messiás Jézust, akit megöltek, az ő helyzetüknek a megoldása. Ezt jelképezi az egyetlen ajtó Nóé bárkáján; mert csak egyetlen út vezet az Atyához, amely hintve van a Megváltó vérével; és ezt a gondviselést kiolvashatjuk az 1 Móz. 3, 15-ből: „Ellenségeskedést támasztok közted és az asszony közt: ő a fejedet tapossa, te meg a sarkát mardosod.” Ez a Fiúnak az ígérete, aki elveszi a világ bűneit, hogy újból közösségünk lehessen az Atyával. A Fiú, aki betöltve küldetését az Ellenséget megöli, és váltságot nyer az embereknek, de közben meghal értük. Ez az igevers ezt mondja: viszontlátásra a Keresztre.


Az evolúció azonban mit tud felkínálni a bűn helyett? Igazából csupán gyenge alternatívát tud adni helyette. A bűn és a halál egyszerre jött a világba az első emberpár férfi tagjának cselekvésének következményeképpen. A bűn tehát az itt felvázolt teremtési rend fejreállítása. Az evolúció viszont nem jósol ilyet. Az evolúció csak a vak véletlennel dolgozik. Ezért olyan veszélyes a teista evolúció elméletek, amelyek mivel teret engednek az evolúciónak, a bűnnek egy csavart formájával találkozunk. A világ ezek szerint eleve tartalmazta a halált. Ha már a halál eleve része volt a világnak, akkor ez viszont mond valamit Isten jelleméről. Isten tiszteli az életet magas fokon, mint ahogy olvastuk korábban. 


Csak azért, hogy lássuk, hogy ez mennyire komoly dolog, olvassuk el azt, hogy mit mond erről egy világi lap, Az Amerikai Ateista: „A keresztyénség teljesen oda kell adnia magát a hat napos teremtéshez, ahogy a Mózes 1. könyvében le van írva. A keresztyénségnek teljes erejével kell, hogy harcoljon az evolúció elmélet ellen, mivel csak ezáltal világos az, hogy mivel Ádám és Éva evett a tudás fájáról Jézus miért élt, és miért halt meg. Azáltal, hogy Ádám bukott, mi értelme van a keresztyénségnek? Nincsen.”


A bűn tartalmi elvesztése azt is vonja maga után, hogy a törvényt is aláássuk: Ha nem határozzuk meg azt, hogy mi a bűn, és hogy az mikor, milyen módon jutott be a világba, nem tudjuk alapot adni a törvénynek, ami azt mondja meg, hogy mi bűn, és mi nem. 


Ez az egy dolog, amit mindenki el akar kerülni: hogy belássa, hogy ő bűnben él, és hogy tagadja a Teremtőjének azt a méltó helyet az életében, ami az ő életének a trónja. Nem akarják elismerni, hogy az, amit ők tesznek, bűn, és hogy emiatt ítéletet kapnak. Valami miatt nem esik jól, ha ezt hallja az ember, és hogy ha be kell látnia, hogy szükséges megtérni. Viszolygást éreznek abban, hogy hajoljanak Jézus előtt. Így fogalmazza meg jól Pál a római levélben: „Mi tehát az igazság? Különbek vagyunk? Egyáltalában nem! Hiszen előbb már kimondtuk az ítéletet, hogy zsidók is, görögök is mind bűnben vannak, amint meg van írva, „Nincsen igaz ember egy sem, nincsen, aki értse, nincsen, aki keresse Istent. Mind elhajlottak, valamennyien megromlottak, és nincsen, aki jót tegyen, nincs egyetlen egy sem.” (Rom. 3, 9-12) 


Ehelyett mit találnak ki az emberek a bűnre? Erről sok mindent mondanak az emberek; de igazán a Szentlélek tudja csak felfedni előttük, hogy mi ennek a lényege. A bűn e helyett egy negatív tényező; ami csak gátolja az embert abban, hogy jól érezze magát, ami gátolja abban, hogy előrehaladjon. Mivel az emberi népek és rasszok egymástól távol fejlődtek ki a törzsfejlődésük során, nincsen kitüntetett igaz nép. Az erkölcs és az olyan törvények, mint a Tíz Parancsolat azért alakultak ki, mivel gátat vettek a zavargóknak, vagy olyan embereknek, akik a rendet próbálták bontani. Azért minden nép látja, hogy rossz lopni, hazudni, vagy gyilkolni. A rituálék pedig azért alakultak ki, hogy jobban erősítsék a csoport tudatot, mert „biztonság van a számokban”. A rituálék pedig azért is voltak, hogy a csoport egységet és a hovatartozást megerősítsék. Ilyen módon a törvények a természetes szelekció útján alakultak ki, és csak adaptációs funkciójuk van, nem azért, mert olyasvalamit tiltanak, amely egy szent Istennek nem tetszik. Ilyen módon a vallások mind ugyanazt mondják, de más formában. Mások, de egyenlők. Tulajdonképpen azt az egyet mind hordozzák közösen, hogy az a legjobb ember, aki a legjobban tartja be a szabályokat. De így viszont nincsen szükség egy személyes megváltóra. 


A Biblia a bűnről és az ember helyzetéről egy más képet fest: A legjobban foglalja össze Pál a Római levélben: „Isten ugyanis haragját nyilatkoztatja ki a mennyből az emberek minden hitetlensége és gonoszsága ellen, azok ellen, akik gonoszságukkal feltartóztatják az igazságot. Mert ami megismerhető az Istenből, az nyilvánvalóvá előttük, mivel Isten nyilvánvalóvá tette számukra. Ami ugyanis nem látható belőle: az ő örök hatalma és istensége, az a világ teremtésétől fogva alkotásainak értelmes vizsgálata révén meglátható. Ennél fogva nincsen mentségük, hiszen megismerhették Istent, mégsem dicsőítették vagy áldották Istenként, hanem hiábavalóságokra jutottak gondolkodásukban, és értelmetlen szívük elsötétedett.” (Rom. 1, 18-21)


Az ember alapvető helyzete a megromlottság. Bűnre hajló természete révén a törvényt folyton áthágja, és lázadása révén Istennek nem tetsző életet él. A bűnnek a kibontakozását lehet figyelni még az 1 Móz. 4-től, ahogyan Káin elköveti az első ember gyilkosságot, vagy ahogy Lamech büszkélkedik arról, hogy embert ölt bosszúból. Addig fajul el, amíg Isten el nem pusztítja a világot Özönvízzel, mert az emberek annyira elromlottak. A bűn bibliai képe az, hogy olyan hatással van, mint a fizikai törvényeknek: univerzálisak: ha egy törvényt áthágunk, akkor a levét megisszuk. Végül is Isten csupán a bűn büntetését vette el Jézusban, de attól függetlenül, ha valamit teszünk, amely az erkölcsi rendet bontja, annak lesz látható következménye is, és rossz hatás is! Az emberiség fokozatosan egyre jobban elmélyül a bűn mocsarába, és egyre jobban elromlik, hogy manapság őrült terroristák belecsapódnak világkereskedelmi tornyokba. 


Az emberiség és a különböző népcsoportok viszont a Közel-keleten indultak széjjel, hogy eleget tegyenek Isten parancsának, hogy „töltsék be a földet”. Nóé és fiai még igazak voltak Isten előtt, mivel csak ők úszták meg szárazon az Özönvizet, és Isten ítéletét tudták kikerülni. Így az Özönvíz után ők voltak a forrása az istenismeretnek. De ahogyan előrehaladt az emberiség a történelem folyamán, úgy egyre jobban elvesztették az istenismeretüket; de azért megtartották valamennyire a mítoszaiban és mondáikban. A görögöknél például a legkoraibb mondák Pandora dobozáról beszélnek, amely, amikor megnyitotta, a világ összes betegségét és gonoszságát szabadította fel. A kínaiak legeslegrégibb mondái egy Teremtő Istenről beszélnek, aki a világot és az égitesteket teremtette meg. Olyan mondák és mítoszok gyakoriak olyan népeknél, amelyek északon és délen vannak elterjedve, és még keleten és nyugaton, amelyek hasonlítanak vagy a teremtésre, vagy az Özönvízre, vagy a Bűnesetre, csakhogy ezek el vannak mosódva; homályosak mindazért, mert az idő folyamán elvesztették az Istenről való tudásukat. 


A következő pedig az ausztrál bennszülöttek egyik legkorábbi legendája az első két emberről:


Az első ember aki Ausztráliában élt Ber-rook-boorn volt. Baiame alkotta őt. Miután behelyezte őt és a feleségét egy kertbe, ahol jó volt élni, ráhelyezte a szent jelét egy közeli yarran fára, amely otthont adott egy csapat méhnek. „Ez az én fám”, mondta nekik „és ezek az én méheim. Vehetsz ételt bárhonnan abban az országban, amelyet nektek adtam, de ezt a fát, sem a méheket, sem azt a mézet, amelyet készítenek, ahhoz nem szabad nyúlnotok, különben sok gonoszság ér benneteket és azokat az embereket, akik utánatok jönnek.” De egyszer, amikor az asszony táplálékért keresgélt, az útja Baiame fájához vezette… egy szomorkodó lény jelenlétét érezte, és még egyszer felnézett a fára. Most, hogy közelebb állt a fához, meglátta a méheket, ahogy körberepülték a fát, és a mézet, amely csillogott a fa kérgén. Rábámult, mert annyira elcsodálkozott a látványon. Előtte már egyszer megkóstolta az édes váladékot, de itt olyan sok étel volt, amely elegendő lett volna számos ételre. Nem tudott ellenállni az arany méhcseppeknek. Ahogy engedte a faágait a földre esni, elkezdte mászni a fát. Hírtelenül feltámadt a szél, és egy sötét szárnyas alak körbevette. Narahdarn volt, a denevér volt, akit Baiame odahelyezett, hogy őrizze a yarran fáját. Bar-rook-born felesége lemászott a fáról, és bebújt a gunyah lakásába, ahol a legsötétebb lyukába bújt. Az a gonoszság, amelyet okozott, sosem lehet majd orvosolni. Narahdarnot beengedte a világba, és onnantól kezdve a halálnak a szimbólumává vált, amely érint Ber-rook-born minden leszármazottját. Vége volt Ber-rook-born és feleségének az aranykorszakának


Jézus Krisztus pedig a kérdésre a válasz, és a megoldás a problémára; az egyetlen menekvés. Tulajdonképpen csak Őbenne lehet bízni, a saját Teremtőnkben, Megváltónkban, és majdani Bíránkban is. Nem veszélyes dolog az Isten házába jönni; nem veszélyes dolog rá bíznunk az életünket, és így visszakerülni az Atyához – visszakerülni az édeni paradicsomban, ahová eredetileg is tartozunk.

Creation Ex Nihilo 20(3):50-53: The original unknown God of China

